ມີຢ່າງນ້ອຍ 60 ຄົນ ຖືກສັງຫານ ໃນການໂຈມຕີ ສະຫຼະຊີບ ທີ່ມາລີ
ກຸ່ມ Al Mourabitoune ຊຶ່ງ​ເປັນ​ເຄືອ​ຂ່າຍ ​ຂອງ​ກຸ່ມກໍ່​ການ​ຮ້າຍ al-Qaida ​ໃນ​ເຂດ​ພາກ​ເໜືອ​ ຂອງ​ອາ​ຟຣິກາ ​ ໄດ້​ກ່າວ​ວ່າ ​ຕົນ​ເປັນ​ຜູ້​ຢູ່​ເບື້ອງ​ຫຼັງ​ ຂອງ​ການ​ໂຈມ​ຕີ​ນີ້.
ກຸ່ມຫົວຮຸນແຮງທີ່ເປັນເຄືອຂ່າຍກັບກຸ່ມກໍ່ການຮ້າຍ al-Qaida ໄດ້ອອກມາອ້າງເອົາ ຄວາມຮັບຜິດຊອບ ໃນໂຈມຕີສະຫລະຊີບໃນວັນພຸດວານນີ້ ທີ່ຄ້າຍທະຫານແຫ່ງນຶ່ງ ໃນພາກເໜືອຂອງມາລີທີ່ໄດ້ສັງຫານພວກທະຫານແລະອະດີດພວກກະບົດຢ່າງນ້ອຍ 60 ຄົນ ແລະບາດເຈັບອີກ 115 ຄົນ ລົດຍົນທີ່ບັນຈຸລະເບີດເຕັມອັດຕາ ໄດ້ແລ່ນເຂົ້າໄປໃນຄ້າຍທະຫານ ທີ່ເມືອງ Gao ບ່ອນທີ່ພວກທະຫານຫຼາຍຮ້ອຍຄົນພາກັນໂຮມຊຸມນຸມກັນໃນຕອນເຊົ້າ ທະຫານພວກນີ້ແມ່ນກອງກຳລັງກົນໄກການປະຕິບັດງານຮ່ວມ ທີ່ໄດ້ນຳເອົາກອງກຳລັງລັດຖະບານແລະອະດີດກະບົດ Tuareg ຊຶ່ງໄດ້ມາກໍ່ຕັ້ງເປັນກຳລັງລາດຕະ ເວນ ໃນການຈັດຕັ້ງປະຕິບັດຂໍ້ຕົກລົງສັນຍາສັນຕິພາບມາລີ ປີ 2015 ກຸ່ມ Al Mourabitoune ຊຶ່ງເປັນເຄືອຂ່າຍຂອງກຸ່ມກໍ່ການຮ້າຍ al-Qaida ໃນເຂດ ພາກເໜືອຂອງອາຟຣິກາ ໄດ້ກ່າວວ່າ ຕົນເປັນຜູ້ຢູ່ເບື້ອງຫຼັງຂອງການໂຈມຕີນີ້ ລັດຖະມົນຕີກະຊວງການຕ່າງປະເທດມາລີ ທ່ານ Abdoulaye Diop ເອີ້ນການໂຈມຕີນີ້ວ່າ ເປັນ ນັ້ນແມ່ນຄຳເວົ້າຂອງທ່ານ Diop ທີ່ໄດ້ກ່າວໃນກອງປະຊຸມ ກ່ຽວກັບມາລີ ທີ່ສະພາຄວາມໝັ້ນຄົງອົງການສະຫະປະຊາຊາດ ທ່ານຍັງໄດ້ກ່າວອີກວ່າ ມາລີ ຈະໄວ້ທຸກເປັນເວລາ 3 ມື້ ເພື່ອເປັນການອາໄລ ສະແດງຄວາມເສົ້າສະຫລົດໃຈຕໍ່ພວກເຄາະຮ້າຍ ແລະປະຕິຍານວ່າ ພວກທີ່ກະທຳການຊົ່ວຮ້າຍດັ່ງກ່າວນີ້ ຈະຕ້ອງຖືກຄົ້ນພົບ ແລະນຳໂຕມາລົງໂທດ ຫົວໜ້າຮັກສາສັນຕິພາບຂອງອົງການສະຫະປະຊາຊາດ ທ່ານ Herve Ladsous ຂໍຮ້ອງໃຫ້ທຸກພັກຝ່າຍ ກະທຳຈົນສຸດຄວາມສາມາດ ເພື່ອຮັກສາຂໍ້ຕົກລົງສັນຕິພາບໃນມາລີ ໂດຍເຕືອນວ່າ